Zápis z rokovania výboru 
Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa  27.1.2026

Prítomní: podľa prezenčnej listiny
P r o g r a m 
1. Otvorenie
2. Kontrola uznesení
3. Plán  práce na rok 2026
4. Hodnotenie činnosti pobočiek a sekcií
5. Vyhlásenie 13. ročníka súťaže pre mladých vedeckých pracovníkov
6. Rôzne

Rokovanie otvoril a viedol predseda prof. Ing. Jozef Golian, Dr. Rokovania sa zúčastnilo 13 členov výboru spoločnosti z 15. 
Ospravedlnení: Mgr. Adamčíková, Ing. Staruch    

K bodu 2:
Uznesenia 1, 2 a 3  z 19.11.2025 boli splnené, uznesenia 4, 5, 6,  majú trvalý charakter.
 
K bodu 3:
Predsedovia a členovia sekcií informovali o jednotlivých aktivitách, ktoré naplánovali na rok 2026. Do plánu práce na rok 2026 boli zaradené konferencie, semináre a odborné diskusné prednášky v  jednotlivých sekciách. Spolu bolo naplánovaných 21 akcií, 16 z nich žiada finančné prostriedky. Boli vypracované projekty – požiadavky na finančnú podporu pri organizovaní vedeckých podujatí v roku 2026, ktoré boli odoslané na SAV 28.1.2026. 
Ing. Váľka informoval o všetkých aktivitách plánovaných na rok 2026 a uviedol výšku žiadaných finančných prostriedkov na každú akciu. Zároveň informoval o pravidlách pri udeľovaní finančnej podpory na aktivitu, kde dôležitým kritériom je počet účastníkov konkrétnej akcie. Spolu bolo naplánovaných 16 akcií na rok 2026 so sumou 6 010 €.
Prof. Golian doplnil, že k žiadostiam o finančnú podporu je potrebné uviesť predpokladaný počet účastníkov a poďakoval Ing. Váľkovi za prípravu podkladov.

K bodu 4
Predseda spoločnosti sa vyjadril k nedostatku odborných príspevkov do Bulletinu za jednotlivé sekcie. Poďakoval doc. Sobockej, Mgr. Adamčíkovej, Ing. Kolaričovi, za odborné príspevky. Odborné príspevky môžu zasielať všetci členovia spoločnosti. Prítomní predsedovia sekcií zhodnotili činnosť za predchádzajúce obdobie z pohľadu jednotlivých aktivít, počtu členov, nových členov výboru, ako aj aktivít smerujúcich k propagácii spoločnosti. Členovia výboru diskutovali o formách propagácie spoločnosti, nábore nových členov, ako aj nových  aktivitách jednotlivých pobočiek. 

K bodu 5
Predseda spoločnosti predniesol návrh na udelenie Fándlyho medaily prof. Ing. Dane Tančinovej, PhD., a prof. Ing. Vladimírovi Tančinovi, DrSc. Pani prof. Tančinová sa významným spôsobom podieľala na zavedení potravinárskej mykológie na FBP SPU v Nitre, vedecko výskumnej činnosti a výchove doktorandov. 
Hlasovanie
Počet prítomných: 12          Za návrh: 12  Zdržali sa: 0     Proti: 0
Text na diplome: Za významný prínos v oblasti potravinárskeho vzdelávania a výskumu potravinárskej mykológie

Pán profesor  Vladimír Tančin pôsobí ako vysokoškolský učiteľ na FAPZ SPU Nitra, kde v rokoch 2010-2022 pôsobil ako vedúci Katedry veterinárskych disciplín. Prof. Tančin, v priebehu vedeckej a pedagogickej kariéry získal a publikoval významné vedecké poznatky z oblasti techniky a technológie dojenia vo väzbe na welfare zvierat, manažment chovu dojných zvierat a zdravotný stav mliečnej žľazy, identifikácia patogénov a ich antibiotickej rezistencie.
Hlasovanie
Počet prítomných: 12          Za návrh: 12  Zdržali sa: 0     Proti: 0
Text na diplome: Za významný prínos o oblasti vzdelávania, výskumu a poradenstva manažmentu produkcie a zdravia chovu dojníc

K bodu 6
Bol vyhlásený 13. ročník súťaže o ceny Slovenskej spoločnosti pre poľnohospodárske, lesnícke, potravinárske a veterinárske vedy pri SAV. Členovia výboru diskutovali o nastavení kritérií pre prihlásenie publikácií. Kritéria zostali v pôvodnom znení ako doteraz. 

K bodu 6
prof. Golian  informoval o:
-	súhrnnej správe a štatistickom prehľade vedeckých spoločností, ktorá je sa každoročne za  SSPLPVV zasiela na SAV do 31.1., správa bola zaslaná 15.1.2026. Zároveň bol uhradený členský príspevok 10 € do Rady Slovenských vedecko-technických spoločností.
-	požiadavke na vypracovanie plánu akcií s ich rozpočtom na rok 2026 a jeho zaslaní na SAV do 31.1. 2026,
-	financovaní 100 výtlačkov Bulletinu spoločnosti za rok 2025 v sume 380,10 €,
-	sume za občerstvenie počas zasadnutia výboru spoločnosti 27.1.2026 vo výške 82,75 €
-	príprave zborníka vedeckých prác členov spoločnosti za rok 2026, finalizáciou zborníka bola poverená potravinárska sekcia,
-	o zverejnení Bulletinu spoločnosti za rok 2025 na https://ife.sk/wp-content/uploads/2020/09/Bulletin_2025.pdf
Výbor spoločnosti berie na vedomie informáciu prof. Gálika o novej členke spoločnosti doc. Ing. Eve Ivanišovej, PhD., z Ústavu potravinárstva FBP SPU v Nitre. 

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č. 2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Rozposlať I. cirkulár pre publikovanie v zborníku vedeckých prác spoločnosti. 
Termín: 4.2.2026                                                           Zodpovední:  predsedovia sekcií

Uznesenie č.4
Rozposlať vypísanie 13. ročníka súťaže pre mladých vedeckých pracovníkov členom spoločnosti.  
Termín: 4.2.2026                                                           Zodpovední:  predsedovia sekcií

Uznesenie č.5
Vybrať členské príspevky (5 €) za rok 2026 a súčasne odovzdať členom spoločnosti Bulletin za rok 2025. Členské príspevky môžu predsedovia sekcií poslať na účet spoločnosti: SK5909000000005185196021
Termín: 28.2.2026                                                           Zodpovední:  predsedovia sekcií

Nasledovné zasadnutie výboru bude 20.4, resp. 27.4.2025, o 11,00 hod. (v Arboréte Mlyňany)

V Nitre, dňa  27.1.2026

                                                                                         prof. Ing. Jozef Golian, Dr.
                                                                                                predseda    SSPLPV